ئێوارەی پەروانە

ئێوارەی پەروانە ڕۆمانێکی کوردییە لە نووسینی بەختیار عەلی. ڕۆمانەکە پێک ھاتووە لە ٢٢ بەش و بەشێکی کۆتایی. نووسینی دە مانگی پێچووە، لە کانوونی دووەمەوە تا تشرینی یەکەمی ساڵی ١٩٩٧. ڕۆمانەکە لەلایەن ناوەندی ڕھەندەوە لە ساڵی ١٩٩٨ لە سوید بڵاوبووەوە.ئێوارەی پەروانە بە ئەڵمانی بڵاو دەبێتەوە ، ماڵپەڕی چاودێر، ڕۆژی ٢٢ی ئابی ٢٠١٩ بڵاوکراوەتەوە.

دوای بڵاوکردنەوەی ئەم ڕۆمانە، بەجتیار عەلی سەرنجی زۆری بۆلای خۆی ڕاکێشا. ھاوکات ئەم ڕۆمانە دووەم ڕۆمانی بەختیار عەلییە.

 کورتەی ڕۆمانەکە 
چونکە ھیچ جێیەک نییە بۆئەوەی تێیدا بژین لە شاردا، ژنە گەنجەکان ھەڵدێن بۆ شوێنێک لەسەر بەرزایی شاخەکان، شوێنێک دوور لە دونیا ئەویش «سەرزەمینی عاشقان» ە.

بۆ پەروانە و ھاوڕێکانی، ژیانی ڕۆژانەیان چەند سنوورێکی نەشکێنەری ھەیە. باوکەکان، براکان، پارێزەرە زۆردارەکان نەریت و ئیمانێک لە پشت ملیانەوەیە. ھیچ ژوورێک نییە بۆ بەھرەکانیان و ھیچ ژوورێکیش نییە بۆ عەشق. یەک لەدوای یەک لە شاردا دیارنامێنن - لەگەڵ خۆشەویستەکانیاندا. بۆ کوێ دەڕۆن؟

کاتێک پەروانە دیارنامێنێت، دونیا دەڕوخێت بەسەر خوشکەکەیدا کە ناوی خەندانە. ئەو دەگەڕێت بۆ شوێنەوارەکانی پەروانە لەگەڵ ھاوڕێ و ھاودەمەکانیدا. شوێنە شاراواکەی سەر چیا بەرزەکان فێردەبێت کە «سەرزەمینی عاشقان» ە، کە خۆشەویستەکان ویستبوویان ھەموو ھیواکانیانی تێدا بێننە دی. چی ڕوودەدات بەسەر ئەوانەی ڕزگاریان دەبێت ناتوانن وشەیەک بدۆزنەوە؟

 وەرگێڕانەکان 
 فارسی (غروب پروانه)، ٢٠١٧ 
وەرگێڕانی فارسیی ئەم ڕۆمانە لەلایەن مەریوان ھەڵەبجەییەوە کراوە کە لە ساڵی ٢٠١٧دا لەلایەن «نشر نیماژ» ەوە بڵاوکراوەتەوە. کتێبەکە پێکدێت لە ١٣٦ لاپەڕە.ژپنک: 

 ئەڵمانی (Perwanas Abend)، ٢٠١٩ 
لە ساڵی ٢٠١٩، کتێبەکە بە ئەڵمانی لەلایەن دەزگای «یۆنیۆنسفێرلاگ» ی ئەڵمانییەوە بڵاوکرایەوە. کاری وەرگێڕانی کتێبەکە لەلایەن «ڕاوێژ سەلیم»ڕاوێژ سەلیم و «ئوتە کانتێرا لانگ» ەوە کراوە و پێکدێت لە ٢٨٨ لاپەڕە.ڕاوێژ سەلیم، باس لە پرۆسەی گەیاندنی تێکستی کوردی بە زمانە ئەوروپاییەکان دەکات ، ماڵپەڕی دەنگی ئەمریکا بەشی زمانی کوردی، ٣٠ی ئازاری ٢٠٢٠ بڵاوکراوەتەوە.ژپنک: 

 عەرەبی (مَسَاءُ الفراشة)، ٢٠١٩ 
کتێبەکە لەلایەن «فەدوا دەروێش» ەوە وەرگێڕدراوەتە سەر زمانی عەرەبی و لە ماوەیەکی نزیکدا کتێبەکە لەلایەن دەزگای «دار الخان» ی عەرەبییەوە بڵاودەکرێتەوە.

 سەرچاوەکان 

 Ehmed Zade, Haşim, Nation and novel, a study of Persian and Kurdish narrative discourse, Opsala، ٢٠٠٣.

پۆل:وتارە ھەتیوەکان
پۆل:ڕۆمانەکان
پۆل:ڕۆمانەکانی بەختیار عەلی
پۆل:ڕۆمانە کوردییەکان
پۆل:کتێبەکانی بەختیار عەلی